Document ID: 31997D0480

Komisijas Lēmums
(1997. gada 1. jūlijs),
ar kuru groza Komisijas Lēmumu 97/252/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest lietošanai pārtikā paredzētu pienu un piena produktus
(Dokuments attiecas uz EEZ)
(97/480/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, lai pārejas posmam sastādītu to trešo valstu uzņēmumu pagaidu sarakstus, no kuriem dalībvalstīm ir atļauts ievest dažus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 97/34/EK [2], un jo īpaši tā 2. panta 1. punktu un 7. pantu,
tā kā ar Komisijas Lēmumu 95/340/EEK [3], kurā jaunākie grozījumi izdarīti ar Lēmumu 96/584/EK [4], ir noteikts to trešo valstu saraksts, no kurām dalībvalstis atļauj ievest pienu un piena produktus;
tā kā veselības un veterinārās sertifikācijas prasības piena un piena produktu importam no valstīm, kas minētas šajā sarakstā, ir paredzētas Komisijas Lēmumā 95/343/EEK [5], kurā jaunākie grozījumi izdarīti ar Lēmumu 97/115/EK [6];
tā kā ar Komisijas Lēmumu 97/252/EK [7] nosaka to trešo valstu uzņēmumu pagaidu sarakstus, no kuriem dalībvalstis atļauj ievest lietošanai pārtikā paredzētu pienu un piena produktus;
tā kā Komisija no Kanādas un Izraēlas ir saņēmusi uzņēmumu sarakstus kopā ar garantijām par minēto uzņēmumu pilnīgu atbilstību attiecīgajām Kopienas veselības prasībām un par to, ka neatbilstības gadījumā uzņēmuma eksporta darbību uz Eiropas Kopienu apturēs;
tā kā ar Komisijas Lēmumu 97/299/EK [8] izveido šādu Čehijas Republikas uzņēmumu sarakstu;
tā kā Argentīna, Austrālija, Jaunzēlande un Šveice ir grozījušas Lēmumā 97/252/EK noteiktos uzņēmumu sarakstus; tā kā tādēļ šie grozījumi ir jāpublicē;
tā kā Komisija nav spējusi tajās trešās valstīs, kuru uzņēmumi nav uzskaitīti Lēmumā 97/252/EK, pārliecināties par uzņēmumu atbilstību Kopienas prasībām un par attiecīgo kompetento iestāžu sniegto garantiju pamatotību, jo īpaši, izmantojot pārbaudes uz vietas; tā kā tādēļ ir jāpagarina šīm valstīm piešķirtais laika posms;
tā kā ir jānodrošina to lēmumu konsekvence, ar kuriem nosaka uzņēmumu sarakstus; tā kā tādēļ jāgroza Lēmums 97/252/EEK;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 97/252/EK 1. panta 1. punktā pirms vārda "uzņēmumiem" iekļauj vārdus "trešo valstu".
2. Lēmuma 97/252/EK 1. panta 2. punktu aizstāj ar šādu tekstu:
"Līdz 1998. gada 1. janvārim dalībvalstis var atļaut ievest pienu un piena produktus no to trešo valstu uzņēmumiem, kuras nav minētas šā lēmuma pielikumā."
2. pants
1. Lēmuma 97/252/EK pielikumu papildina ar šā lēmuma I pielikumu attiecībā uz Kanādu un Izraēlu.
2. Lēmuma 97/252/EK pielikumu attiecībā uz Argentīnu, Austrāliju, Jaunzēlandi un Šveici aizstāj ar šā lēmuma II pielikumu.
3. pants
Šis lēmums ir adresēts dalībvalstīm.
Briselē, 1997. gada 1. jūlijā

Labels: 17
5
0
3
6